మహారాష్ట్ర, హర్యానా ఎన్నికల ఫలితాలు లైవ్ WATCH LIVE TV
150kmph స్టార్క్‌కి సిక్స్‌తో చుక్కలు..!
150.8 కిమీ వేగంతో మిచెల్ స్టార్క్ ఆఫ్ స్టంప్‌కి వెలుపలగా బంతిని విసరగా.. మిడ్ వికెట్ దిశగా దాన్ని మర్‌క్రమ్ స్టాండ్స్‌లోకి తరలించేశాడు.
Samayam Telugu | Updated:
Nov 9, 2018, 09:47PM IST
ఆస్ట్రేలియా ఫాస్ట్ బౌలర్ మిచెల్ స్టార్క్‌కి ఈరోజు అడిలైడ్‌ స్టేడియంలో చేదు అనుభవం ఎదురైంది. దక్షిణాఫ్రికాతో ముగిసిన రెండో వన్డేలో ఆస్ట్రేలియా 7 పరుగుల తేడాతో గెలుపొందినా.. మిచెల్ స్టార్క్ బౌలింగ్‌ని సఫారీ బ్యాట్స్‌మెన్ ఉతికారేశారు. ముఖ్యంగా.. మర్‌క్రమ్ (19: 17 బంతుల్లో 2x4, 1x6) బాదిన ఓ సిక్స్ మ్యాచ్‌కే హైలైట్‌గా నిలిచింది. 150.8 కిమీ వేగంతో మిచెల్ స్టార్క్ ఆఫ్ స్టంప్‌కి వెలుపలగా బంతిని విసరగా.. మిడ్ వికెట్ దిశగా దాన్ని మర్‌క్రమ్ స్టాండ్స్‌లోకి తరలించేశాడు. 95 మీటర్ల దూరంలో పడిన ఆ బంతిని.. స్టాండ్స్‌లో ఓ అభిమాని క్యాచ్‌గా అందుకుని కొన్ని క్షణాలు సంబరాలు చేసుకున్నాడు.
మ్యాచ్‌లో టాస్ గెలిచిన దక్షిణాఫ్రికా కెప్టెన్ డుప్లెసిస్.. ఆస్ట్రేలియాని బ్యాటింగ్‌కు ఆహ్వానించాడు. కెప్టెన్ అరోన్ ఫించ్ (41: 63 బంతుల్లో 4x4), క్రిస్‌లిన్ (44: 44 బంతుల్లో 3x4, 3x6), అలెక్స్ కారీ (47: 72 బంతుల్లో 4x4) ఫర్వాలేదనిపించినా.. మిగిలిన బ్యాట్స్‌మెన్ విఫలమవడంతో తొలుత బ్యాటింగ్ చేసిన ఆస్ట్రేలియా జట్టు 48.3 ఓవర్లలో 231 పరుగులకి ఆలౌటైంది. సఫారీ బౌలర్లలో రబాడ 4 వికెట్లు పడగొట్టగా.. ప్రిటోరియస్ 3 వికెట్లు తీశాడు.
This was a serious shot off a rapid Starc delivery, but how's the catch from Old Mate in the crowd?! #AUSvSA https://t.co/nvTl9Siwde
&mdash; cricket.com.au (@cricketcomau) 1541752847000
స్వల్ప లక్ష్య ఛేదనలో తడబడిన దక్షిణాఫ్రికా జట్టు 14.4 ఓవర్లు ముగిసే సమయానికే డికాక్ (9), మకరమ్ (16), హెండ్రిక్స్ (19), హెన్రిచ్ (14) వికెట్లు కోల్పోయి 68/4తో ఇబ్బందుల్లో పడింది. ఈ దశలో కెప్టెన్ డుప్లెసిస్ (47: 65 బంతుల్లో 3x4), డేవిడ్ మిల్లర్ (51: 71 బంతుల్లో 3x4, 1x6) నిలకడగా ఆడటంతో.. ఆ జట్టు కోలుకునేలా కనిపించింది. కానీ.. జట్టు స్కోరు 187 వద్ద మిల్లర్ ఔటవడంతో.. ఒత్తిడిలో పడిన దక్షిణాఫ్రికా ఆఖరికి 224/9కే పరిమితమైంది.
ఆఖరి ఓవర్‌లో దక్షిణాఫ్రికా జట్టు విజయానికి 20 పరుగులు అవసరంకాగా.. స్పిన్నర్ మాక్స్‌వెల్ బౌలింగ్‌లో తాహిర్ రెండు ఫోర్లు బాదినా.. ఆఖరికి 12 పరుగులు మాత్రమే వచ్చాయి. ఆస్ట్రేలియా జట్టులో స్టాయినిస్ మూడు వికెట్లు పడగొట్టాడు.